แจ้งยกเลิกแล้ว 1.3 แสนราย ไม่ขอรับ 5 พันบาท ลงทะเบียนเราไม่ทิ้งกัน 
ลงทะเบียนเราไม่ทิ้งกัน วันแรกที่เปิดให้คนแจ้งยกเลิกการขอรับเงิน 5 พันบาท มีคนแจ้งยกเลิกกว่า 1.3 แสนราย เผยเลิกแล้วลงใหม่ไม่ได้เพราะถือเป็นช่องทางให้คนที่กรอกข้อมูลเท็จ ไม่มีความผิดนายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า หลังมีการเปิดให้ประชาชนยกเลิกการลงทะเบียนรับเงินเยียวยา 5000 บาท เป็นเวลา 3 เดือน ระหว่าง เม.ย.-มิ.ย. ผ่านทางเว็บไซต์เราไม่ทิ้งกัน.com วันที่ 4 เม.ย.63 ซึ่งเป็นวันแรกที่เปิดโอกาสให้ประชาชนประสงค์ยกเลิกการลงทะเบียน เนื่องจากลงทะเบียนข้อมูลคลาดเคลื่อนจากความเป็นจริงนั้น ตั้งแต่เวลา 06.00 น. เป็นต้นมา จนถึงเวลา 18.00 น. มีผู้เข้าไปลงทะเบียนยกเลิกแล้วประมาณ 130000 รายขณะที่ยอดผู้ลงทะเบียนรับเงินชดเชย ตั้งแต่วันที่ 28 มี.ค.– 4 เม.ย.63 มีผู้เข้าลงทะเบียนรับเงินชดเชยแล้วทั้งสิ้น 24.1 ล้านรายถ้าหากผู้ที่ลงทะเบียนตัดสินใจกดยกเลิกการลงทะเบียนในเว็บไซต์แล้ว จะไม่สามารถลงทะเบียนใหม่ได้ เนื่องจากช่องทางนี้เป็นทางออกสำหรับผู้ที่ลงทะเบียนผิดพลาดและกรอกข้อมูลเป็นเท็จ เพื่อหวังว่าภาครัฐบาลจะไม่ตรวจสอบหรือตรวจสอบไม่ทั่วถึง แต่ในทางปฏิบัตินั้นรัฐบาลมีการตรวจสอบอย่างเข้มงวดดังนั้น เพื่อให้คนเหล่านี้ไม่มีความผิด จึงเปิดให้มีการยกเลิกลงทะเบียนขึ้นมา ส่วนใครที่ต้องการแก้ไขข้อมูลจะต้องรอข้อความ SMS แจ้งลงทะเบียนไม่สำเร็จก่อน จึงจะแก้ไขได้เท่านั้น
ลงทะเบียนเราไม่ทิ้งกัน วันแรกที่เปิดให้คนแจ้งยกเลิกการขอรับเงิน 5 พัน มีคนแจ้งยกเลิกกว่า 1.3 แสนราย เผยเลิกแล้วลงใหม่ไม่ได้
เราไม่ทิ้งกัน,ลงทะเบียนรับเงิน 5000,เราไม่ทิ้งกัน.com,ยกเลิกลงทะเบียนเราไม่ทิ้งกัน,ข่าวทั่วไป